《题异上人挂月轩》
明代·林鸿

迢迢青莲宇，寂寂野僧定。片月挂虚空，群厓破阴暝。

云窗晃玉挂，露幔捲金镜。色映天影寒，光凝古潭净。

常闻止水观，可以喻禅性。夜久悟音闻，空山响烟磬。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。